|  |  |  |  |  |
| --- | --- | --- | --- | --- |
| Сабақтың тақырыбы | Махамбет Өтемісұлы «Ереуіл атқа ер салмай» өлеңі | 8-сынып  29.11.2017ж | |  |
| Сілтеме | Күнтізбелік жоспар, орта мерзімдік жоспар, оқулық. Мұғалімге арналған нұсқаулық, СТО стратегиясы, 8 сынып оқулығы | | |  |
| Жалпы мақсаты | Махамбет Өтемісұлының төменгі сыныптарда алған білімдерін еске түсіру, өлеңдерінің ерекшелігіне тоқталу ,ел қорғаны – батырлар қандай болу керектігін ұғындыру. Тәрбиелік мәні бар мысалдар келтіре отырып оқушыларды елін,жерін, Отанын сүюге тәрбиелеу. Оқушылардың ойлау қабілеттерін, ауызша және жазбаша пікір айту дағдыларын қалыптастыру. | | |  |
| Оқыту нәтижесі | Махамбет пен Исатай өміріне қатысты негізгі оқиғаларды білу, оқиға ізімен туған өлеңдерге талдау жасай білуге дағдыландыру. Тапсырмаларды түсініп тиянақты өз нәтижесінде орындай алады. | | |  |
| Оқыту формасы | Жеке баламен, топпен, сынып ұжымымен жұмыс жүргізу | | |  |
| Оқуда қолданылатын әдістер | Түсіндіру (ақпараттық -коммуникациялық технологияны қолдану), жұптық жұмыс, топпен жұмыс (сыни тұрғыдан ойлау), бақылау, (оқыту үшін бағалау және оқуды бағалау) | | |  |
| Құрал – жабдықтар | Тірек сызба, оқулық, көрнекі құралдар, стиктер. | | |  |
| **Кезең** | **Мұғалімнің іс-әрекеті** | | | |
| 1 кезең  Ұйымдастыру2 мин  Үй тапсырмасын тексеру 5мин | Көтеріңкі көңіл орнату үшін «Мен елімді сүйемін» тренингін ұйымдастырамын. Егер сіздің досыңыз болса, көршінің басын сипаңыз; Егер сіздің үйіңізде мысық болса, өз басыңызды сипаңыз; Егер сіз, иттерді жақсы көрсеңіз көршіңізді құшақтаңыз; Егер сіз құстарды жақсы көрсеңіз, қолыңызды созып, құстарша қанат қағыңыз. Егер сіз өз мектебіңізді жақсы көрсеңіз, аяғыңызды топырлатыңыз; Егер сіздер Отанымызды жақсы көрсеңіздер, алақандарыңызды соғыңыздар! Рахмет.  1.Кластер бойынша жұмыс.  **Ислам дәуіріндегі әдебиет**  2. Сонымен балалар, біз өткен сабақта Сәйф Сараидың «Түркіше Гүлстан» шығармасынан бойымызға не алдық? | | Сабақтың басын бір-біріне деген жылы лебізбен, бүгінгі сабақта бәріне күш-қуат беретін сөздермен бастау арқылы көңіл күйлерін көтеру.Үй жұмысын орындау. Қосымша сұрақтарға жауап береді | |
| 2 кезең  Қызығушылықты ояту  2 мин  Мағынаны тану 20мин (жаңа сабақ бойынша тапсырмалар)  **Оқулықпен жұмыс**  **Дәптермен жұмыс**  **Жеке жұмыс**  **Жұппен жұмыс** | **1. «Ой қозғау» стратегиясы.**  **Блум таксаномиясы** бойынша оқушыларға тапсырмалар беру.  **Білу, түсіну**  І жұпқа: **Махамбет Өтемісұлы кім?**  Ақын, мерген, домбырашы, батыр, күйші, көтеріліс басшысы  ІІ жұпқа: **Махамбет өмір сүрген тұстағы Қазақстанның ішкі және сыртқы саясаты жөнінде не айтасыңдар?**  **Түртіп алу стратегиясы**  **Қолдану.**  5 – 7- сыныптарда өткен ақын өлеңдерінен үзінділер айту.  **Талдау. Аудио тыңдалым. Өлеңді тыңдау**  1.«Ереуіл атқа ер салмай» атты өлеңін мәнерлеп оқып беріңдер.  2. Өлеңдегі көркемдегіш құралдарды табыңдар.  Өлеңде кездесетін әдеби-теориялық ұғымдар:(Слайд)  **Теңеу –** терлігі майдай ерімей  **Аллитерация** - Тебінгі терге шірімей,  Тебінгі теріс тағынбай,  Темір қазық жастанбай  **Ассонанс** - Ереуіл атқа ер салмай,  Егеулі найза қолға алмай,  Еңку, еңку жер шалмай,...  **Эпитет** – қу толағай, ереуіл ат, егеулі найза.  2. **Ақын тілінің сөздігін құрастыру**  **Ереуіл ат**- ұзақ жортуға арналған төзімді ат.  **Тебінгі** - тоқым қысқа болғанда, аяқкиім мен шалбар балағын қорғайтын, ер тұрман құрамына қатысатын әбзелдің бірі  **Терлік** – тоқымның астына салатын киіздің бір түрі  **Малта** – сүзбеден сығып, домалатып дайындаған уақ құрт.  **Өзегі талу** –шаршау, ашығу  **Темірқазық**- жұлдыз  **“Түйінді сөздер” стратегиясы**   |  |  | | --- | --- | |  | Өлеңнің шумақтарын мазмұнына қарай қысқаша түйіндеп, қорытындылау. | | **Ереуіл атқа ер салмай,**  **Еңку-еңку жер шалмай,-** | деген жолдарымен «еңку-еңку» барар жолдың айшылық алыстығының әрі ауырлығын жеткізетін болса, «еңкудің» қайталану күшейткіш мәнге ие болған. «Еңку-еңку» жер қалайда игерілуі керек. Егер де оның игерілу міндет болмаса, ол өлеңге осыншалық аса мән беріліп айтылмас та еді. Осы игеруге ұмытылдырып тұрған қажеттілік – азаттық үшін күрес. | | **Тебінгі терге шірімей,**  **Терлігі майдай ірімей** | Тебінгінің әбден тер сіңіп, шіріп тозатындай, ал терлігінің майдай іріп, яғни, үгітіліп таусылатындай шаққа жету үшін қанша жаз бен қыс өтетінін айтады. Төзімділіктің өзінің тоз-тозы шыққанын көрсету арқылы ақын ұзақ уақыттың суретін қашап шықты. | | **Өзіңнен туған жас бала,**  **Сақалы шығып жат болмай-** | деген де уақыттың көрсеткіші Баланың өзі шал болуы азаттық үшін күрестің ұзақ , бір ұрпақты қартайтатындай, алайда сенің оған шыдауың керек екенін баса айтады. Бұл- бостандыққа кететін уақыт |   І жұп: **Өлеңнің идясы мен тақырыбын анықтаңдар.**  ІІ жұп: **Өлең құрылысына қарай талдау**  Осы үзіндіде 19 жол бар. Бәрі бір-ақ шумақ. Соның ішінде ұйқассызы тек екі-ақ жол. Басқаларының ұйқастары бірдей болып келген. Міне, осылай келген ұйқастарды шұбыртпалы ұйқас дейді  **Негізгі тақырыбы**- елі үшін еңіреген ер Исатайдың қаһармандық тұлғасы. Автордың бұл өлеңдегі негізгі тақырыбы – қазақ қамы үшін қан майданға тайсалмай қатысқан батырдың ерліктері мен жауынгерлік тұлғасы.  **Идеясы**- батырдың көзсіз ерлігін, көркем сымбатын, сабырлы, әрі ойлы, парасатты жан екенін және серілігін дәріптей отырып, оған деген сағынышын білдіру. Батырдың киген сауыты. Қару-жарағы да хас батырға тән екенін көрсете келіп, сом тұлғасын халыққа жеткізу. | | Оқушылар жұптасып, топқа бөлінеді. Бір- біріне сұрақтар қою арқылы және әр түрлі тапсырмалар арқылы жаңа тақырыпты меңгеріп отырады. | |
| 3 кезең  Сабақты бекіту 5 мин | Ой толғаныс. **Махамбет өлеңдерінің өміршеңдігі, құндылығы неде деп ойлайсың?** (ойтолғаныс жасау)  (бірнеше сөз немесе сөз тіркестерінің тізбегін құру керек. Мысалы, тәрбиелеуде, адамгершілік, рухани байлық, қайсарлық, азаматтық, жігерлілік, найзалы ерлігінде, болашағын ойлауы т.б. | | Белсенділік таныту. Жинаған білімдерін қолдану | |
| Бағалау 2 мин | Сабаққа қатысып отырғандарына қарай білімдері бағаланады. | | баға қояды. | |
| Үйге тапсырма 2 мин | «Ереуіл атқа ер салмай» өлеңін жатқа айту  «Туады ерлер ел үшін» тақырыбында ой толғау жазу | |  | |
| Рефлексия 2мин | **«Білім теңізі»** Тақырыпты жақсы меңгердім деген оқушылар кемелерін теңізге орналастырады,өзіне сенімсіздер жағаның шетінде қалады. | |  | |